**S p r á v a**

o výsledkoch a podmienkach výchovno-vzdelávacej činnosti

 Materskej školy Štiavnička č. 86, Štiavnička

za školský rok 2019/2020

**I.**

**a)** **Základné identifikačné údaje o materskej škole: (§ 2ods. 1 písm. a)**

|  |
| --- |
| **1**. **Názov školy**: Materská škola |
| **2. Adresa školy**: Štiavnička č.86, 034 01 Ružomberok |
| **3.** **Telefónne číslo:** 044/4352199 |
| **4. E mail:** msstiavnicka@gmail.com |
| **5. Zriaďovateľ**: Obec Štiavnička**6. Internetová adresa**: [www.msstiavnicka.ruzomberok.eu](http://www.msstiavnicka.ruzomberok.eu) |

**b) Vedúci zamestnanci školy:**

|  |  |
| --- | --- |
| **Meno a priezvisko** | **Funkcie** |
| PaedDr. Jana BartánusováDaniela Moravčíková | riaditeľka materskej školyvedúca školskej jedálne  |

**c) Údaje o Rade školy a iných poradných orgánoch školy:**

 **Údaje o Rade školy:**

 Rada školy pri MŠ Štiavnička, bola zvolená na funkčné obdobie 2017-2021 v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov po voľbách dňa 03.04.2017 : – zástupcovia pedagogických(1) a nepedagogických (1)zamestnancov, voľby 05.04.2017 zástupcovia rodičov (2)- , delegovaní zástupcovia zriaďovateľa (3). Spolu 7 členov RŠ. Funkčné obdobie začalo dňom 15.04.2017 na obdobie 4 rokov.

 Rada školy je iniciatívnym a poradným samosprávnym orgánom, ktorý vyjadruje a presadzuje záujmy miestnej samosprávy a záujmy rodičov, pedagogických a ďalších zamestnancov v oblasti výchovy a vzdelávania. Plní tiež funkciu verejnej kontroly vedúcich zamestnancov MŠ. Vyjadruje sa ku koncepčným zámerom školy, ku kritériám prijímania detí, k informáciám o pedagogicko-organizačnom a materiálnom zabezpečení výchovno-vzdelávacieho procesu, k správe o výchovno-vzdelávacej činnosti a k finančnému zabezpečeniu školy.

**Členovia Rady školy:**

|  |  |  |  |
| --- | --- | --- | --- |
| **P.č.** | **Meno a priezvisko** | **Funkcia** | **Zvolený /delegovaný/ za +** |
| 1 | Mgr. Anna Plávková | člen | Zástupca rodičov  |
| 2 | Mgr. Lucia Krivdová | člen | Zástupca rodičov  |
| 3 | Magdaléna Križanová | podpredseda | Zástupca pedagogických zamestnancov |
| 4 | Jozefína Kopáčková | člen | Zástupca nepedagogických zamestnancov |
| 5 | Ing. Vladimír Bartánus | člen | zástupca za zriaďovateľa |
| 6 | Mgr. Katarína Kmeťová | člen | zástupca za zriaďovateľa |
| 7 | Ing. Miloš Stopiak | predseda | zástupca za zriaďovateľa |

**d) Údaje o  poradných orgánoch riaditeľa materskej školy :**

***Pedagogická rada*** - riaditeľka MŠ + učiteľky MŠ

* zasadnutia sa konajú podľa plánu
* rozpracovanie úloh práce školy na najbližšie obdobie
* ďalšie vzdelávanie
* organizácia a plánovanie aktivít MŠ

 ***Porady Obecného úradu s riaditeľmi škôl***

* uskutočňujú sa podľa potreby
* metodické usmernenia v oblasti školskej legislatívy
* pravidelné správy o činnosti školy za uplynulé obdobie
* plánované aktivity školy
* usmernenia zriaďovateľa v oblasti rozpočtu, legislatívy...

**e) Údaje o počte detí materskej školy**

|  |  |  |
| --- | --- | --- |
| **Ročné** | **Stav k 15. 9. 2019** | **Stav k 31. 8. 2020** |
| **Počet** **tried** | **Z toho** **špec. tried.** | **Počet detí** | **Z toho** **v špec. tried.** | **Z toho integ.** | **Počet** **tried** | **Z toho** **špec.** **tried.** | **Počet** **Detí** | **Z toho** **v špec.** **tried.** | **Z toho** **integ.** |
| **3-6 ročné** | **3** | **0** |  **57** | **0** | **0** | **3** | **0** | **57** | **0** | **0** |
| **3-4 ročné** | **0** | **0** | **0** | **0** | **0** | **0** | **0** | **0** | **0** | **0** |
| **spolu** | **3** | **0** | **57** | **0** | **0** | **3** | **0** | **57** | **0** | **0** |

 **Údaje o počte zapísaných detí do l. ročníka ZŠ v šk roku 2019/2020 :**

 **- dievčatá : 11 - OŠD : 1**

 **- chlapci : 11 - nezaškolené deti v MŠ : 0**

 **\_\_\_\_\_\_\_\_\_\_\_\_\_\_\_ - počet zaškolených detí v MŠ** : **22**

 **Spolu : 22**

**f) Údaje o výsledkoch hodnotenia podľa poskytovaného stupňa výchovy a vzdelávania**

 Na základe hodnotiacich správ o výsledkoch výchovno-vzdelávacieho procesu a aktivitách v jednotlivých vekových skupinách konštatujem, že úlohy Štátneho a Školského vzdelávacieho programu ako aj hlavné úlohy vyplývajúce z pedagogicko- organizačných pokynov na školský rok 2019/2020 boli splnené a realizované v požadovanom rozsahu.

 V MŠ bola poskytovaná deťom predprimárneho vzdelávania odborná starostlivosť. Učiteľky pracovali podľa nového Štátneho vzdelávacieho programu pre materské školy, Školský vzdelávací program „Rastieme ako kvietky“, školský vzdelávací program je obohatený o prvky regionálnej výchovy. Rozvíjajúci program výchovy a vzdelávania detí s odloženou povinnou školskou dochádzkou v materských školách a projekty Malí mravčekovia, enviromentálna výchova, Vo vode som ako ryba – predplavecký výcvik .

 Hra je základom celého výchovno-vzdelávacieho procesu a učiteľky prostredníctvom hry uplatňovali svoje pedagogické schopnosti. Režim dňa bol zostavený tak, aby sa primerane striedali všetky organizačné formy. Výchovno- vzdelávací proces prebiehal zohľadňujúc rozdielne potreby detí. V prevažnej miere sa realizovala skupinová a individuálna práca, čím sa cielene pôsobilo na osobnostný rozvoj dieťaťa a jeho socializáciu. Učiteľky sa snažili individuálnym prístupom rešpektovať fyziologické, intelektové a emocionálne zvláštnosti detí.

 Výsledky výchovno-vzdelávacej práce všetkých učiteliek boli zisťované hospitáciami kontrolnou činnosťou riaditeľky MŠ. Zamerané boli predovšetkým na realizáciu výchovno-vzdelávacej činnosti,  sebahodnotenie detí rešpektovaním vývinových špecifík detí. Kontrolnou činnosťou boli zistené čiastočné nedostatky v oblasti komunikačných schopností deti a grafomotorických schoností, Výchovno – vzdelávacia činnosť bola nariadením MŠ SR prerušená od polovice marca kvôli pandémii COVID -19. Otvorenie MŠ začalo od 1.júna 2020 za prísnych hygienických opatrení nariadených RÚVZ SR. Počas domácej karantény pedagogickí zamestnanci prostredníctvom e-mailov, webovej a fb stránky poskytovali nápady inšpirácie a témy, pracovné listy a projekty pre deti, ktoré prostredníctvom rodičov s nimi realizovali. Využívali sme spätnú väzbu od rodičov, ktorí nám posielali fotografie a vídeá. Projekty prezentovali aj prostredníctvom videokonferencií, kde mohli komunikovať medzi sebou aj deti.

Odklad školskej dochádzky pre šk. rok 2019/2020 malo 1 dieťa. Vo výchovno-vzdelávacej práci bol kladený dôraz na rozvíjanie kompetencií detí a všestranný rozvoj osobnosti.

Výchovno- vzdelávacia činnosť bola plánovaná týždenne, pričom vychádzala z mesačných tém a týždenných podtém. Metódy, formy a prostriedky vo výchovno- vzdelávacom procese boli volené tak, aby sa zohľadňovali výchovné, vývinové a individuálne potreby detí.

V nových podmienkach výchovno-vzdelávacej činnosti online počas COVID-19 pracovali pedagogickí zamestnanci kreatívne a využívali digitálne technológie.

 Počas pobytu v materskej škole bol zabezpečený pitný režim, u detí sa utváral pozitívny postoj k zdravému životnému štýlu a prevencii proti obezite pravidelnými pohybovými aktivitami a vychádzkami do okolia materskej školy.

 Na skvalitnenie informovanosti verejnosti o činnosti MŠ boli využívané médiá: nástenky pre rodičov, konzultácie rodičov s riaditeľkou MŠ, poradenstvo a konzultácie podľa potreby s triednymi učiteľkami, informácie prostredníctvom webovej stránky MŠ, Fb stránky, komunikácia prostredníctvom emailovej adresy rodičov.

 Aktivity všetkých tried sú pestré a rozmanité, ich cieľom je nielen zviditeľniť školu, ale najmä uchovávať slovenské ľudové tradície, talent a záujmy detí, vzťah k prírode prostredníctvom napĺňania úloh enviromentálneho zamerania a úloh zdravého životného štýlu našich detí. Aktivity v školskom roku 2019/2020 neboli všetky splnené z dôvodu prerušenia prevádzky MŠ pre pandémiu COVID 19.

 *Pozitíva:*

*Aktívne využívanie digitálních technológií na vzájomnú komunikáciu, počas domácej karantény, v rámci možností rodičov.*

 *Negatíva:*

*Prerušením dochádzky do MŠ bola obmedzená možnosť dôslednejšej prípravy detí na vstup do 1. ročníka ZŠ .*

 Krúžková činnosť bola realizovaná v spolupráci so SZUŠ Dotyk v Ružomberku a PROAMERICANA, v popoludňajších hodinách. V šk. roku 2019/2020 sme realizovali krúžky: Angličtina hrou – PRO Americana ,Výtvarný odbor SZUŠ Dotyk. Ich činnosť bola ukončená v polovici marca 2020 v dôsledku domácej karantény.

Všetky deti, ktoré ukončili dochádzku do materskej školy z dôvodu odchodu do ZŠ, dostali *osvedčenie o absolvovaní predprimárneho vzdelávania na základe žiadosti zákonného zástupcu.*

*Predčasne ukončilo predprimárne vzdelávanie v MŠ Štiavnička na základe žiadosti zákonného zástupcu 6 detí z dôvodu prestupu do novootvorenej MŠ v Liptovskej Štiavnici.*

**Zhodnotenie riadenia výchovno-vzdelávacieho procesu:**

Plánovanie prebiehalo podľa ŠVP a ŠkVP, v nadväznosti POP 2019/2020. Ciele a úlohy v plánoch boli primerané vekovým osobitostiam, úroveň interakcie a komunikácie učiteľka – dieťa bola stimulujúca, motivácia viedla k dobrým výsledkom detí.

**Závery pre ďaľšiu prácu** :

* spolupráca s rodičmi v oblasti rozvíjania pohybových zručností detí, podnecovať k pohybovým aktivitám a vhodným stravovacím návykom.
* rozvíjať komunikačné kompetencie detí
* primerane a dôsledne rozvíjať grafomotorické zručnosti
* uplatňovať prvky mediálnej výchovy
* royvíjať predčitateľskú gramotnosť

V spolupráci so zriaďovateľom podporujeme profesijný a odborný rast učiteliek ďalším vzdelávaním s ukončením prvej, prípadne druhej atestácie. Preferujeme skvalitnenie spolupráce s rodičmi a verejnosťou na princípe partnerstva.

**g) Údaje o fyzickom počte zamestnancov a plnení kvalifikačného predpokladu pedagogických zamestnancov materskej školy k 31.8.2020**

|  |  |  |  |
| --- | --- | --- | --- |
| **Materská škola** | **Počet** |  |  |
| zamestnanci MŠ–spolu | **10** |
| - kvalifikovaní PZ | 6 |
| - nekvalifikovaní | 0 |
|  |  |
| - pedagogickí  | **6** |
|  |  |
| Z toho prevádzkoví | **4** |
| -ved. ŠJ | 1 |
| - školníčka | 1 |
| - upratovačka | 1 |
| - kuchárka | 1 |
| zamestnanci –spolu | 10 |

**Spolu počet zamestnancov MŠ = 10**

**Z celkového počtu zamestnancov materskej školy počet pedagogických zam. = 6**

**h) Údaje o ďalšom vzdelávaní pedagogických zamestnancov materskej školy v šk. r. 2018/2019**

 V rámci ďalšieho vzdelávania pedagogických zamestnancov 1 učiteľka ukončila prvú atestáciu.. Pani učiteľky využili individuálne štúdium odbornej literatúry. Podmienky vzdelávania pracovníkov boli vytvorené aj prostredníctvom pedagogických porád a informáciami z nových literárnych titulov a prácou s internetom, ktorý je dostupný v MŠ. Počas domácej karantény využívali a rozširovali svoje vedomosti v oblasti digitálnych technológii v komunikácii s rodičmi a deťmi.

1. **Údaje o aktivitách a prezentácii materskej školy na verejnosti ( § 2 ods. 1 písm. i)**

 **Aktivity organizované materskou školou**

|  |  |
| --- | --- |
| **Názov aktivity**  | **Cieľ aktivity,vyhodnotenie aktivity, prínos**  |
| Bezpečnosť na ceste | Aktivita zameraná na zvládnutie správania sa na cestnej premávke ako chodec a jazdec na kolobežke, bicykli, realizované na našom dopravnom ihrisku, odovzdávanie detských vodičských preukazov |
| Program pre starkých | Prezentovaním tvorivej činnosti v oblasti slovesného, dramatického, hudeného a hudobno-pohybového umenia sa deti podieľali na utváraní pozitívnej spoločenskej atmosféry |
| Príprava a ochutnávka zdravých jedál | Aktivita pre všetky deti zameraná na rozvíjanie návykov zdravého životného štýlu, spoločná aktivita s rodičmi |
| Ekohry v prírode | Aktivita pre všetky deti zameraná na podporovanie zvládnutia špeciálnych pohybových zručnosti a schopností na elementárnej úrovni v zmenených podmienkach |
| „Netradičné jesenné dekorácie“ – tvorivé dielne s rodičmi | Aktivita pre všetky deti zameraná na tvorivé využitie prírodných materiálov, ktoré poskytuje jesenná príroda |
| Vyhlásenie súťaže o najkrajší MŠ doma z odpadového materiálu s rodičmi , vyhodnotenie  | Aktivita pre všetky deti zameraná na tvorivé využitie odpadových materiálov a k ochranárskym postojom |
|  stretnutie s Mikulášom –besiedka s rodičmi | Aktivita pre všetky deti zameraná na vytváranie aktívnych postojov a pozitívnych vzťahov k tradíciám a kultúre umožňujúca deťom spolupodieľať sa na jej priebehu |
| Pečieme medovníčky | Aktivita umožňujúca deťom tvorivé využitie kreatívnych kompetencií pri príprave Vianoc, zameraná tiež aj navytváranie aktívnych postojov a pozitívnych vzťahov k tradíciám a kultúre, regionálna výchova |
| „Fašiangový karneval”  | Aktivita umožňujúca deťom využitie kreatívnych kompetencií pri príprave karnevalu a zameraná tiež na rozvíjanie aktívnych postojov a vzťahov k ľudovým tradíciám. Regionálna výchova |
| Predplavecký výcvik | Aktivita umožňujúca deťom rozvíjať návyky zdravého životného štýlu uskutočňovaním pravidelných športových aktivít.  |
| Návšteva knižnice v RK,Súťaž „Poviem Ti básničku | Aktivity zamerané na pozitívny vzťah ku knihám a literatúre, predškoláci- rozvíjanie predčitateľskej gramotnosti, prezentácia prednesu básničiek detí, vyhodnotenie (diplomy) |
| Návšteva školákov ZŠ v Ružomberku, Otvorená hodina | Aktivita zameraná na predčitateľskú gramotnosť detí, školáci čítali škôlkárom a naši predškoláci prečítali prediktabilnú knihu, ktorú si vytvorili s pani učiteľkami |
| Návšteva predškolákov v ZŠ v Ružomberku | Návšteva v ZŠ, oboznámenie s prostredím |
| Deň otvorených dverí v MŠAktivita zrušená pre COVID-19 | Aktivita spojená so zápisom detí do MŠ, prezentácia práce MŠ a oboznámenie sa s prostredím |
| Besiedka ku Dňu matiekRealizovaná prostredníctvom videokonferencie | Prezentovaním tvorivej činnosti v oblasti slovesného, dramatického, hudeného a hudobno-pohybového umenia sa deti podieľali na utváraní pozitívnej spoločenskej atmosféry |
| „Rozlúčková slávnosť” s deťmi odchádzajúcimi do ZŠ  s rodičmi , Diskotéka „Ujo Ľubo“aktivita s dodržaním hygienických nariadení | Prezentovaním činnosti v oblasti slovesného dramatického, hudeného a hudobno-pohybového umenia sa deti podieľali na utváraní pozitívnej spoločenskej atmosféry. Aktivita s rodičmi, podporovanie priateľskej atmosféry |

**Aktivity neboli uskutočnené podľa plánu v dôsledku pandemickej situácie a nariadeni RÚVZ SR**

**Všetky aktivity boli dopĺňajúce v zmysle filozofie MŠ – podporovali priamu skúsenosť a zážitkové učenie detí , podporovali spoluprácu s rodičmi a inými školami** .

**j)Údaje o projektoch, do ktorých je materská škola zapojená ( § 2 ods. 1 písm. j)**

|  |  |  |  |
| --- | --- | --- | --- |
| **Názov projektu** | **Termín začatie realizácie projektu** | **Termín ukončenia realizácie projektu** | **Výsledky** |
| Environmentálna výchova v MŠ, Malí mravčekovia | **2004** | Projekt sa realizuje | Veľmi dobré |
| Vo vode som ako ryba | **2009** | Projekt sa realizuje | Veľmi dobré |

**k) Údaje o priestorových a materiálnych podmienkach materskej školy**

Materská škola Štiavnička č. 86, Ružomberok

**Typ zariadenia -** predškolské zariadenie – 3 triedna materská škola zriadená pre deti mladšieho a predškolského veku, s celodennou starostlivosťou. Budova je poschodová, na poschodí sa nachádza kuchyňa a jedáleň, kde sa deti stravujú podľa časového harmonogramu.

 Materiálne vybavenie vo všetkých triedach je pravidelne dopĺňané podľa požiadaviek a  so zreteľom na finančné krytie a závažnosť požiadaviek. Zriaďovateľ zabezpečil počas letných prázdnin kompletnú rekonštrukciu hygienických zariadení v MŠ.

**l) Údaje o finančnom a hmotnom zabezpečení výchovno-vzdelávacej činnosti materskej školy**

Finančné zabezpečenie prevádzky materskej školy je realizované zriaďovateľom prostredníctvom pravidelných rozpočtových opatrení.

V šk. roku 2019/2020 **príspevok zákonného zástupcu dieťaťa na čiastočnú úhradu nákladov spojených s predprimárnym vzdelávaním**  bol využitý na materiálnezabezpečenie školskej jedálne, MŠ, učebné pomôcky na výchovno – vzdelávaciu činnosť, knihy, hračky, čistiace prostriedky a  na zabezpečenie prevádzky MŠ.

**Príspevok na predškolákov z KŠÚ Žilina** na osobný príplatok pre učiteľky predškolákov.

Ďakujeme aj sponzorom rodičom, OZ Malí Mravčekovia, PD Ludrová, Mondi za pomoc pri skvalitňovaní našej práce.

**m) Cieľ, ktorý si materská škola určila v koncepčnom zámere rozvoja školy na príslušný školský rok a vyhodnotenie jeho plnenia .**

Koncepčný zámer rozvoja materskej školy bol rozpracovaný na obdobie 5 rokov (volebné obdobie riaditeľky MŠ).

**n) Oblasti, v ktorých materská škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení**

1. **SWOT ANALÝZA MATERSKEJ ŠKOLY**

|  |  |
| --- | --- |
|  **SILNÉ stránky MŠ** | **SLABÉ stránky MŠ** |
| * 100% kvalifikovanosť zamestnancov
* kvalitne fungujúca tímová práca učiteľov
* výborná poloha školy (ľahká dostupnosť)
* výchovno-vzdelávací proces zameraný na spoluprácu so zákonnými zástupkami
* pozitívne výsledky výchovno-vzdelávacej práce školy v oblasti perceptuálno –motorického, kognitívneho rozvoja a v sociálno-emocionálnej oblasti
* pozitíva v príprave detí do 1. ročníka ZŠ
* výsledky dosahované v rámci školských a mimoškolských aktivít, ktoré sú prezentované v MŠ aj na verejnosti
* krúžková činnost
* aktivity na získanie mimorozpočtových finančných prostriedkov 2%
* pokojné externé prostredie – revitalizovaný školský dvor,
* vlastné dopravné ihrisko
* prístup k internetu pre zamestnancov,
* IKT vybavenie aktualizovaná web -stránka , facebooková stránka
 | * zastaralé vybavenie kuchyne
* nedostatok finančných prostriedkov na údržbu budovy,
* potrebná rekonštrukcia školského areálu, oplotenie areálu
 |
| **PRÍLEŽITOSTI** | **OHROZENIE** |
| * reagovanie na výzvy MŠVVaŠ , iných organizácii - vypracovanie projektov
* získanie fin. prostriedkov prostredníctvom OZ Malí Mravčekovia pri MŠ, 2%
* výmena pedagogických skúseností
* umožniť ďalšie vzdelávanie učiteľov
* prezentácia školy
 | * nedostatok finančných prostriedkov
* zvyšovanie výdavkov na prevádzku a energie, legislatívne zmeny
* nepriaznivá ekonomická situácia v niektorých rodinách,
 |

*Odporúčania:*

* Vo všetkých činnostiach dňa podľa situácie využívať priestor a možnosti na rozvíjanie grafomotorických zručností
* Vo voľných chvíľach zaraďovať kreslenie s rozličným kresliacim materiálom a individuálnym prístupom tak dosiahnuť správne držanie grafického materiálu
* Podnecovať deti počas celého dňa k dodržiavaniu hygienických zásad
* Častými slovnými hrami a individuálnym prístupom dosiahnuť zlepšenie v komunikačnej oblasti
* Denne čítať deťom pred spaním rozprávky a príbehy s následnou reprodukciou čítaného textu
* Podporovať predčitateľskú gramotnosť u detí
* Podporovať mediálnu výchovu u detí
* Rozvíjať finančnú gramotnosť detí
* Viesť deti k adekvátnímu riešeniu vzájomných konfliktov

**II. Spolupráca školy**

 **Spolupráca s rodičmi detí**

 Rodičia majú významný podiel na utváraní profilu školy, stávajú sa jedným z jej najdôležitejších partnerov. Za dôležité považujeme zúčastnenosť rodičov na celkovom chode materskej školy. Každodenný kontakt s rodičmi má svoje opodstatnené a nenahraditeľné miesto, rodičia majú svoje zastúpenie v Rade školy, v OZ Malí Mravčekovia a priateľov MŠ. Aktívne sa podieľajú na organizovaní školských i mimoškolských aktivít materskej školy, (Výlety, Zimné besiedky, Deň matiek, Deň otvorených dverí, Rozlúčka s predškolákmi a iné.

 Spolupráca s rodičmi je priateľská, rodičia sú v úzkom kontakte s kolektívom MŠ. Rodičia sa   zapájajú v  rámci svojich možností do organizovaných aktivít, financujú ich a prípadne navrhujú nové .

 Na konci školského roka hodnotíme spolu aktivity, kde vyjadrujú svjoje postrehy z diania MŠ . Ohlasy boli prevažne pozitívne, z čoho máme veľkú radosť.

 **Spolupráca so základnou školou**

 MŠ spolupracuje so ZŠ v Ružomberku. V rámci spolupráce organizujeme vzájomné návštevy s cieľom zoznamovanie sa detí s prostredím (možnosť sledovať vyučovací proces), ako i vzájomná spolupráca učiteliek ZŠ a MŠ s cieľom uľahčiť prechod detí z predprimárneho na primárne vzdelávanie. Podnetná je i spoločná účasť na projektových aktivitách, kultúrnych podujatiach a programoch tak v MŠ, rozlúčka predškolákov .

**Spolupráca s  Centrom pedagogicko-psychologického poradenstva a prevencie**

 V spolupráci s CPPPaP v Ružomberku sa vo februári 2020 uskutočnilo depistážne vyšetrenie komunikačných schopností detí logopedičkou Mgr. Maďarovou, s ktorou sme konzultovali aktuálne problémy detí s oneskoreným vývinom reči alebo narušenia komunikačných schopností. U detí, ktoré majú rok pred plnením povinnej školskej dochadzky prebehla v MŠ aj depistáž špeciálno- pedagogické vyšetrenie (školská zrelosť) o výsledku boli informovaní rodičia detí aj MŠ. V prípade problémových detí navzájom komunikujeme postupy a riešenia.

**Spolupráca so školskou jedálňou**

 Spolupráca ŠJ a MŠ nie je formálna, výrazná je najmä v oblasti vytvárania čo najlepších podmienok pre stravovanie detí .

**III. Ďalšie informácie o materskej škole :**

 **1. Psychohygienické podmienky výchovy a vzdelávania v škole**

 **( § 2 ods. 2 písm. a)**

Denné činnosti v materskej škole sme sa snažili usporiadať tak, aby sa stal život detí v nej radostný, zaujímavý a príťažlivý. V organizačnom a obsahovom usporiadaní denného poriadku sme zohľadňovali vnútorné a vonkajšie podmienky materskej školy.

* Prednostne sa sústreďujeme na osobnosť dieťaťa, na jeho pocity, skúsenosti a očakávania.
* Vytvárame priestor na rozvoj tvorivosti každého dieťaťa.
* Pri plnení cieľov vychádzame z novo definovaného postavenia dieťaťa a učiteľky, dôraz sa kladie na pomáhajúci, partnerský vzťah.
* Plníme  pitný režim.
* Z hľadiska zdravého vývinu detí denne realizujeme činnosti zabezpečujúce životosprávu – hygiena, stolovanie – desiata – obed – olovrant, pobyt na čerstvom vzduchu, popoludňajší odpočinok.

Vo všetkých triedach sú vytvorené dobré psycho-hygienické podmienky, potrebné pre úspešné plnenie cieľov predprimárneho vzdelávania.

**ZÁVERY, VÍZIA DO BUDÚCNOSTI**

 Môžeme konštatovať, že počas školského roka 2019/2020 bola prerušená prevádzka MŠ v dôsledku pandémie COVID- 19 a neboli splnené všetky naplánované úlohy Školského vzdelávacieho programu „Rastieme ako kvietky“. Budeme naďalej  pokračovať v inovácii v rámci riadenia a výchovno – vzdelávacej práce a tým podporovať osobnostný rozvoj detí a individuálny prístup podľa vývinových špecifík.

 Ciele :

* Pedagogický prístup orientovať na pozitívnu výchovu, založenú na láske a dôvere k dieťaťu
* deti budú vedieť spoznávať prírodu prostredníctvom vlastného prírodovedného a experimentálneho bádania a zážitkových skúseností
* rozširovať a upevňovať u detí elementárne poznatky o zdravom životnom štýle
* Klásť dôraz na rozvoj tvorivosti pred pamäťovým učením, začleňovať dieťa do skupiny a kolektívu.
* V spolupráci s rodinou pôsobiť na uvedomovanie si potreby zdravého životného štýlu a ochrany životného prostredia.
* V spolupráci so zriaďovateľom vytvárať vhodné priestorové, materiálne i personálne podmienky v materskej škole, v prospech dieťaťa predškolského veku

Za najväčší úspech považujeme v tomto šk. r. 2019/2020

* flexibilta pedagogických a prevádzkových pracovníkov,
* spolupráca so zriaďovateľom a zabezpečenie rekonštrukcie hygienických zariadení v MŠ
* pomoc OZ Malí Mravčekovia a sponzorov pri zlepšovaní kvality výchovno-vzdelávacieho procesu a materiálneho zabezpečenia MŠ
* spolupráca s rodičmi na veľmi dobrej úrovni
* šírenie dobrého mena MŠ

Odovzdané

* Na schválenie zriaďovateľovi Obec Štiavnička
* Na vyjadrenie Rade školy pri MŠ
* Na vedomie kolektívu MŠ

 PaedDr.Jana Bartánusová, riad. MŠ